Ferran Bofí torna a encapçalar la candidatura del PSPV a l'alcaldia de Xeraco - Diari Serpis
Ferran Bofí torna a encapçalar la candidatura del PSPV a l’alcaldia de Xeraco
La Casa de la Cultura de Xeraco ha acollit la presentació de la candidatura socialista per a les pròximes eleccions municipals, formada de forma paritària per 10 dones i 10 homes, i que estarà encapçalada per qui ja va ser alcalde de Xeraco entre 1999 i 2011, Ferran Bofí.
«Aquesta candidatura representa les ganes, la passió, el sentiment i la il·lusió per millorar Xeraco, i continuar avançant, simplement perquè estimem el nostre poble«, apunta el candidat, Ferran Bofí, en l’acte de presentació, que va omplir de gom a gom l’auditori de la Casa de la Cultura xeraquera.
Aquesta candidatura, apunten fonts del PSPV local, incorpora a persones de tots els sectors del municipi, com ara joventut, educació, empresarial, agrícola, cultural o esportiu, i aspira a ser la primera força en les properes eleccions municipals del 26 de maig.